Papa Francisc așteaptă să-și petreacă ultimele zile din viață în "Cetatea Eternă": "Nu mi-e dor de Argentina. Mă văd murind la Roma".
Potrivit ultimei cărți, Papa Francisc așteaptă să-și petreacă ultimele zile la Roma. Problemele de sănătate l-au făcut pe Papa să-și anuleze ultimele evenimente. Într-un interviu din 2019, Papa a spus că se gândește la moarte, dar nu se teme de ea.
Papa Francisc (84 de ani) a spus că așteaptă să-și petreacă ultimele zile din viața sa la Roma. Dorința și-a exprimat-o în cartea "Sănătatea papilor". "Aceasta este prima dată când un papă își discută sănătatea cu transparență", a scris cotidianul argentinian "La Nacion".Papa Francisc a trebuit să anuleze unele evenimente în ultimele luni din cauza unei probleme de sănătate. Și nu se știe dacă suferă și de alte afecțiuni majore. Într-un interviu acordat jurnalistului și medicului argentinian Nelson Castro la Vatican în 2019, papa a spus că se gândește la moarte, dar nu se teme de ea.Suveranul pontif povesteşte, de asemenea, că a consultat un psihiatru în perioada dictaturii (1976-1983) și că nu-i lipsește Argentina, țara natală."Nu, nu mi-e dor de Argentina. Am trăit acolo 76 de ani. Ceea ce mă doare sunt problemele sale. Timp de şase luni, am fost să o consult o dată pe săptămână. M-a ajutat să mă situez în raport cu modul de a-mi gestiona fricile din acea perioadă. Imaginaţi-vă cum a fost să transport o persoană ascunsă într-o maşină – abia ascunsă sub o pătură – şi să trec de trei puncte de control militar în zona Campo de May, cea mai mare cazarmă din ţară. Tensiunea pe care mi-a provocat-o a fost enormă", mărturiseşte suveranul pontif.